recursal/SuperWikiNEXT-32B huggingface dataset:
Representación artística duns satélites RapidEye.
**RapidEye** foi unha serie de satélites artificiais comerciais da empresa homónima para observación da Terra.

Características
---------------

Os cinco satélites RapidEye foron lanzados nun único foguete Dnepr o 29 de agosto de 2008 a unha órbita circular de 620 km de altura. Cada satélite tiña unha masa de 150 kg e usaba o bus SSTL-150. A enerxía eléctrica era xenerada por células solares. A cámara de cada satélite podía obter imaxes en cinco bandas espectrais abarcando do infravermello ao visible cunha resolución de 6,5 m e en trozos de terreno de 77 x 1500 km. Os cinco satélites estaban separados por 19 minutos na mesma órbita, garantindo imaxes relativamente frecuentes da mesma zona. Os satélites foron retirados en marzo de 2020, tras 11 anos de servizo.

Notas
-----

1. 1 2  Mark Wade (2023). "RapidEye 1, 2, 3, 4, 5" (en inglés). Consultado o 6 de outubro de 2023.
2. 1 2  Gunter Dirk Krebs (2023). Gunter's Space Page, ed. "RapidEye 1, 2, 3, 4, 5" (en inglés). Consultado o 6 de outubro de 2023.

Véxase tamén
------------

### Outros artigos

* Dnepr (foguete)
Coordenadas: 34°25′18″N 110°47′28″L﻿ / ﻿34.42167, 110.79111

Para outras páxinas con títulos homónimos véxase: Xiao.
**Montañas Xiao** ou **Montañas Yao** (en chinés 崤山, en pinyin *Xiáo Shān* ou *Yáo Shān*) é unha cadea montañosa no oeste de Henan, China ao norte do río Luo e ao sur de Sanmenxia. O rango forma parte do Xiáo (崤 ) rexión histórica na fronteira das provincias de Hénán e Shānxī na China. A zona entre Yáo e o paso estratéxico de Hángǔ chamábase Xiáohán (崤函).

Principais picos
----------------

Os principais picos inclúen Qīnggǎngfēng (青崗峰; 1903 m) e Guānyúnshān (冠雲山; 1666 m).

Nome
----

O lugar tamén é famoso porque existe unha disputa sobre a pronuncia do seu nome. Segundo un dos dicionarios de chinés mandarín máis autorizados, o *Cihai* (辭海), *xiáo* debería ser *yáo* segundo a pronuncia antiga. Non obstante, outros dicionarios como *Ciyuan* (辭源), *Xīnhuá Zìdiǎn*, *Hànyǔ Dà Cídiǎn* e *Xiàndài Hànyǔ Cídiǎn* usan a pronuncia de *xiáo*.

Véxase tamén
------------

|  |  |
| --- | --- |
|  | A Galipedia ten un portal sobre: ***China*** |

### Outros artigos

* China (República Popular)
* China (rexión)

---

|  |  |
| --- | --- |
| Este artigo tan só é un bosquexo |  *Este artigo sobre xeografía é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---


|  |  |
| --- | --- |
| Control de autoridades | 
* Wd: Q2858196
* GeoNames: 1789999

 |
Para outras páxinas con títulos homónimos véxase: Depresión.
 Depresión (xeoloxía) 
En xeomorfoloxía, unha **depresión** é un termo para designar a zona do relevo situada a un nivel inferior cá superficie veciña.

Características
---------------

As depresións poden ser consecuencia dun afundimento de terra que fai que a zona, ou ben se sitúe baixo o nivel do mar, por exemplo o Mar Morto (-395 m) ou o Mar Caspio (-28 m); ou ben fique dominada polos territorios veciños. Este último caso constitúeno a miúdo as depresións nas que a permeabilidade da roca e o clima permitiron a formación de lagos permanentes, como a depresión do Tarim na China, ou a Gran Cunca na zona oeste dos Estados Unidos. Tamén, en México existen depresións que están cubertas de auga, como é o caso do lago de Capala ou o lago de Pátzcuaro.

Véxase tamén
------------

### Outros artigos

* Depresión Meridiana
* Terra Chá

|  |  |
| --- | --- |
| Control de autoridades | 
* Wd: Q190429
* AAT: 300386860
* BNCF: 10279
* BNF: 12201704b
* LCCN: sh88006069
* Treccani: depressione

 |
A **loita de insectos** é un tipo de espectáculo ou actividade deportiva competitiva, para entreterse e moitas veces asociada con apostas, na cal se utilizan insectos que son enfrontados para que loiten entre si.

Loita de grilos na China.
Loita do hemíptero *Coreus marginatus* cunha formiga.

Características
---------------

Formas de loitas de insectos como deporte para espectadores practícanse en rexións da China, Xapón, Vietnam e Tailandia. Algúns tipos teñen unha longa historia; por exemplo, a loita de grilos é un pasatempo tradicional chinés que se remonta á dinastía Tang (618–907). Orixinalmente era unha indulxencia dos enmperadores, e despois converteuse nu espectáculo popular entre o pobo. A loita de escaravellos, na que se utilizaban os escaravellos *Allomyrina dichotoma*, *Xylotrupes socrates*, *Dorcus titanus*, *Goliathus* e os Dynastinae era popular no Xapón e aínda se practica. Hai tamén unha comunidade on line de fans, que ven esas loitas en vídeos en diferentes plataformas. Unha comunidade de YouTube aínda se dedica a crear contido sobre a loita de insectos.

Na cultura popular
------------------

*As loitas de insectos xaponesas* (Japanese Bug-Fights, 世界最強虫王決定戦) son unha serie de vídeos na que interveñen distintos tipos de insectos, arácnidos e outras criaturas que loitan a morte nunha arena de plástico. Só participan dous insectos á vez e a maioría das loitas acaban coa morte dun dos contendentes, pero nalgúns casos acaban nun empate se ningún dos insecto é quen de matar o outro.

O Campionato chinñes de grilos é unha competición anual de loita de grilos que se realiza en Beijing. Dura dous días e xeralmente ten lugar durante o outono, cando se di que os grilos están na súa mellor idade. Faise un investimento importante para que os grilos estean nas mellores condicións. Dise que aos grilos se lles dá unha dieta de pasta de feixóns e auga para axudar ao seu adestramento e preparación. Os grilos divídense en oito clases, de xeito parecido ás categorías ou pesos en que se dividen os deportes do boxeo e as artes marciais mixtas.

Notas
-----

1. 1 2  Hartenberger, Carla (2008-03-31). "Bug Fights, Hot Trend". *The Tyee* (en English). Consultado o 2019-07-11.
2. ↑  Andrew Jacobs (de novembro de 2011). "Chirps and Cheers: China's Crickets Clash". *The New York Times*. p. A6.
3. ↑  Juni 2015, Beitrag von Galileo 14. *Käfer-Hype in Tokio* (en alemán). Consultado o 2019-07-11.
4. ↑  Inglese, Frank (2016-04-12). "A Look Into The Strange World Of Japanese Beetle-Fighting". *SnapThirty* (en inglés). Arquivado dende o orixinal o 6 de febreiro de 2021. Consultado o 2019-07-11.
5. ↑  "Japan - Bug Fights". Vice Canada. 4 de febreiro de 2008. Consultado o 15 de outubro de 2013.
6. ↑  Markowitz, Riki (20 de maio de 2008). "Ultimate (Bug) Fighting Championship". Maxim. Arquivado dende o orixinal o 23 de outubro de 2013. Consultado o 15 de outubro de 2013.
7. ↑  "Crickets battle it out at Chinese championships". *South China Morning Post* (en inglés). 10 de outubro de 2013. Consultado o 7 de decembro de 2020.
**Aurora de Albornoz Peña**, nada o 22 de xaneiro de 1926 e finada o 6 de xuño de 1990, foi unha escritora, poeta, crítica literaria, profesora, ensaísta, española, orixinaria de Luarca, Asturias. Na súa mocidade, viviu en Luarca cos seus pais, irmáns e demais familiares, atravesando toda a guerra civil española de 1936 a 1939— un evento que inspiraría a súa poesía posterior.

Traxectoria
-----------

Era dunha familia de notables poetas e políticos. O seu avó e o seu pai eran coñecidos poetas locais. O seu pai foi Manuel de Albornoz Carreras e a súa nai María Peña Fernández. O tío do seu pai, Álvaro de Albornoz, foi ministro de Xustiza do goberno da Segunda República Española até a guerra civil. Co tempo, converteuse no presidente do goberno republicano no exilio en París e en Cidade de México; mentres continuaba en España a ditadura de Franco. En 1959, o seu tío Severo Ochoa de Albornoz (que fuxira de España cun pasaporte republicano), mentres vivía e traballaba nos Estados Unidos, foi galardoado co Premio Nobel de Medicina con Arthur Kornberg, por descifrar o ARN.

Dende a década de 1890, a súa familia estivera involucrada en negocios en Porto Rico. En 1944, con 18 anos de idade, Aurora de Albornoz exiliouse coa súa familia a San Xoán. Alí comezou a súa educación universitaria, e obtivo unha mestría en Artes pola Universidade de Porto Rico. Por entón, comezou a estudar baixo a tutela do Premio Nobel andaluz Juan Ramón Jiménez.

En agosto de 1950 casou en Porto Rico co andaluz Jorge Enjuto Bernal. Como Albornoz, Enjuto Bernal era dunha familia republicana exiliada. O seu pai, Federico Enjuto Ferrán, foi un maxistrado republicano que formou parte do tribunal que xulgou a José Antonio Primo de Rivera, o fundador da Falanxe, o Partido Fascista de España. Despois de vivir en Porto Rico, e logo por un curto tempo en Kansas, e posteriormente en París, en 1957 o matrimonio disolveuse en 1967.

Notas
-----

1. ↑  "Aurora de Albornoz".
2. ↑  "Poesía. En busca de Aurora de Albornoz". LNE.es. «un caso paradigmático del exiliado que se siente fiel a sus raíces», en palabras de José Luis Abellán- goza de prestigio en amplios círculos académicos pero sin que su obra creativa haya despertado una necesaria atención.

|  |  |
| --- | --- |
| Control de autoridades | 
* Wd: Q4822630
* WorldCat
* VIAF: 14784461
* BIBSYS: 6099359
* BNE: XX1035590
* BNF: 120284199
* BVMC: 15230
* CANTIC: a11985070
* DBE: aurora-de-albornoz-pena
* Dialnet: 157142
* FAST: 1923362
* GND: 1017074089
* ISNI: 0000 0001 1598 2594
* LCCN: n80103899
* NTA: 067534422
* OL: OL673351A
* PARES: 155228
* PTBNP: 155253
* SUDOC: 028451775

 |
Un **distrito capital** ou **distrito da capital** defínese como a sede de goberno dun país (xeralmente non federal) onde se administra a economía e a política, e posúe maiores beneficios ca os demais territorios que conforman unha nación. O distrito capital é polo tanto, o único concello de administración directa que só inclúe a capital do estado.

O termo comezou a empregarse nos Estados Unidos e estendeuse a moitas partes do mundo. Varios países adoptaron outros nomes como territorio, rexión ou área capital.

Etimoloxía
----------

O termo distrito capital é comunmente utilizado para referirse á zona ao redor da capital do estado. A primeira referencia ao nome distrito capital parece xurdir da abreviación de *distrito capital* policial a finais de 1860 en Nova York como intento de estado que comprendía as áreas de Albany, Troy, Rensselaer, Watervliet, e Cohoes en conxunto, despois da creación do Distrito federal, nos Estados Unidos.

Diferenzas
----------

O termo *distrito capital* é ambiguo, dependendo das leis de cada país. Un exemplo sería Colombia, onde o distrito capital é o tipo de organización que rexe en Bogotá, a cal é a sede dos poderes nacionais, como tamén capital do departamento de Cundinamarca, o seu alcalde é elixido por voto popular e ten goberno local.
**Domingo Pérez de Barcia**, nado en Pezós en 1649 e finado en México o 3  de novembro de 1713, foi un relixoso e escritor asturiano.

Traxectoria
-----------

Natural do lugar de Vilarmarzo era fillo de Domingo Pérez de Barcia, rexedor en Pezós e máis de Catalina Álvarez de Monteserín. Seus pais, da pequena fidalguía rural sen moitos recursos, envíarono con dez anos a Cádiz, e alí pasou seis anos. Con dezaseis anos marchou para América, e estivo baixo a protección dun tío seu, Alfonso Niño, familiar do bispo Diego Osorio de Escobar. Pérez de Barcia estudou gramática e filosofía en Puebla e foi Diego Osorio quen o ordenou con menores; con vinte e cinco anos graduouse en filosofía na Universidade de México, onde tamén estudou dereito.

Ordenado presbítero en 1680. O 25 de abril de 1683 foi un dos fundadores do colexio de San Miguel de Belén, situado na cidade de México.

Pertenceu á Congregación do Oratorio de San Filipe Neri (*Congregatio Oratorii Sancti Philippi Nerii*) e logrou algunha sona como prosista e poeta.

O sacerdote Julián Gutiérrez de Dávila, compañeiro de congregación, publicou en México unha *Vida de Domingo Pérez de Barcia*, na que salienta as súas virtudes piadosas e recolle unha escolma do su labor literario.

Notas
-----

1. ↑  Benítez, Fernando (1985). *Los demonios en el convento: sexo y religión en la Nueva España*. p. 105.
2. ↑  Orozco y Berra, Manuel (1855). *Apéndice al Diccionario universal de historia y de geografía*. p. 333.
3. ↑  Galindo y Villa, Jesús (1890). "Apuntes de epigrafía mexicana". *Memorias de la Sociedad Científica Antonio Alzate* **4**. p. 223.

|  |  |
| --- | --- |
| Control de autoridades | 
* Wd: Q13147007
* WorldCat
* VIAF: 313496603
* BVMC: 71101
* LCCN: no2015005825

 |
Para outras páxinas con títulos homónimos véxase: Jacinto Rey.
**Jacinto Rey**, nado en Vigo o 23 de febreiro de 1972, é un escritor galego en lingua castelá. Actualmente reside en Francia.

Traxectoria
-----------

Estudou Ciencias Económicas entre España e Inglaterra, e traballou en varias empresas multinacionais en Alemaña e Suíza.

En 2007 publicou a súa primeira obra, *El Cirujano de las Indias*, unha novela histórica sobre a colonización española en América del Sur. En 2009 publicou a novela policíaca *El último cliente*, coa inspectora holandesa Cristina Molen como protagonista, que tivo a súa secula en 2011 coa obra *El hombre de El Cairo*. Amais, escribiu dous libros de relatos breves e un libro de poemas, *El pájaro alunado*.

Obra
----

* 2007: *El cirujano de Las Indias* (Ediciones El Andén).
* 2009: *El último cliente* (Editorial Viceversa).
* 2011: *El hombre de El Cairo* (Editorial Viceversa).
* *El pintor de La Habana y otros relatos* (relatos breves, inédito).
* *El pájaro alunado* (poesía, inédito).

Véxase tamén
------------

### Ligazóns externas

* Páxina web do autor *(en castelán)*

|  |  |
| --- | --- |
| Control de autoridades | 
* Wd: Q972526
* WorldCat
* VIAF: 88383228
* BNF: 160445454
* Europeana: ID
* ISNI: 0000 0000 6161 0997
* LCCN: n2009027711

 |
**STS-105** foi unha misión do transbordador espacial Discovery lanzada o 10 de agosto de 2001 desde a rampla 39A do Centro de Lanzamento de Cabo Cañaveral.

Características
---------------

STS-105, con dez astronautas a bordo, foi unha misión para continuar construíndo a Estación Espacial Internacional. A tripulación estaba formada polo comandante Scott Horowitz, o piloto Rick Sturckow e os especialistas de misión Daniel Barry e Patrick Forrester. Como carga levaba cinco toneladas de subministracións, equipamento diverso e un dormitorio para ser instalado no módulo Destiny e acomodar un terceiro astronauta. A tripulación instalou dos armarios levados no contedor Leonardo con experimentos científicos no seu interior. Leonardo, á súa vez, foi enchido de lixo e equipamento innecesario para ser levado a terra. Se instalou tamén a plataforma MISSE no exterior da estación para facer experimentos de materiais no baleiro do espazo. O transbordador acoplouse coa estación o 12 de agosto ás 18:42 GMT no porto PMA-2. Durante a misión tiveron lugar dúas actividades extravehiculares: na primeira, Forrester e Barry instalaron contedores con amoníaco para o sistema de refrixeración da estación e durante a segunda os mesmos astronautas instalaron a infraestrutura necesaria para acomodar a viga S0. O transbordador desacoplouse da estación o 20 de agosto ás 14:52 GMT, aterrando no Centro de Lanzamento de Cabo Cañaveral, Florida, o 22 de agosto de 2001. Entre o desacoplamento da estación e a reentrada atmosférica liberou o satélite Simplesat.

Notas
-----

1. ↑  N2YO (2011). Real Time Satellite Tracking, ed. "STS 105" (en inglés). Consultado o 26 de decembro de 2017.
2. 1 2  "Note verbale dated 23 October 2001 from the Permanent Mission of the United States of America to the United Nations (Vienna) addressed to the Secretary-General" (PDF) (01-88239(E)). 31 de outubro de 2001: 7. Consultado o 26 de decembro de 2017.
3. 1 2 3 4 5 6  NASA (21 de marzo de 2017). "STS 105" (en inglés). Consultado o 26 de decembro de 2017.
4. ↑  Claude Lafleur (2010). "STS-105 / ISS-7A.1" (en inglés). Consultado o 26 de decembro de 2017.
5. 1 2 3  Gunter Dirk Krebs (2016). Gunter's Space Page, ed. "Shuttle" (en inglés). Consultado o 26 de decembro de 2017.
6. 1 2 3 4 5 6 7  Mark Wade (2011). "STS-105" (en inglés). Consultado o 26 de decembro de 2017.
7. ↑  NASA (23 de novembro de 2007). "STS-105" (en inglés). Consultado o 28 de outubro de 2021.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***STS-105*** |

### Outros artigos

* Transbordador espacial
* Transbordador espacial Discovery

|  |  |
| --- | --- |
| Control de autoridades | 
* Wd: Q430622
* EBID: ID
* NSSDC ID: 2001-035A
* SCN: 26888

 |
| Carroucha de inverno |
| --- |
| Carroucha de inverno a florear na neve |
| Clasificación científica |
| 

|  |  |
| --- | --- |
| Reino: | Plantae |
| (sen clasif.) | Magnoliophyta |
| (sen clasif.): | Eudicotyledoneae |
| (sen clasif.): | Asterids |
| Orde: | Ericales |
| Familia: | Ericaceae |
| Xénero: | *Erica* |
| Especie: | ***E. carnea*** |

 |
| Nome binomial |
| '**Erica carnea'**L. |

A **carroucha de inverno** (***Erica carnea***; syn. *E. herbacea, E. mediterranea*) é unha especie de urce nativa das áreas montañosas do centro e do sur de Europa no leste dos Alpes, onde se pode encontrar en bosques de coníferas ou en abas pedrentas.

Descrición
----------

É un arbusto miúdo que medra amodo, acadando de 10 a 25 cm de alto, perennifolio coas follas tipo arume de 4 a 8 milímetros de longo, que se presentan en espirais de catro. As flores prodúcense en acios a finais do inverno ou comezos da primavera, a miúdo comezando a florear mentres a planta aínda fica cuberta pola neve; a flor individual ten forma de campá, de 4 a 6 milímetros de longo, de cor avermellada a rosada escura, raramente branca.

Taxonomía
---------

O primeiro nome publicado para a especie foi *Erica herbacea*; porén, o nome *E. carnea* (publicado tres páxinas máis adiante no mesmo libro) é tan amplamente utilizado, e o anterior tan pouco usado, que unha oferta formal para conservar o nome *E. carnea* sobre *E. herbacea* foi aceptado polo Congreso Internacional de Botánica en 1999.

Cultivo e usos
--------------

Cultívase abundantemente como planta ornamental por mor á súa floración invernal; os seus máis de 100 cultivares foron seleccionados pola súa variación na cor da flor e da folla. A maioría das especies de *Erica* , son tolerantes de solos calcarios así como dos solos acedos, sendo doada de cultivar en moitas zonas.

Entre os cultivares máis comúns inclúense o ‘Aurea’, ‘Springwood Mix’, ‘Springwood White’ (branco) ou ‘Winter Sport’.

* Erica carnea, cultivar da serie 'Springwood'*Erica carnea*, cultivar da serie 'Springwood'
* Talos e follasTalos e follas
* E. carnea var. alba*E. carnea* var. *alba*
* E. carnea*E. carnea*

Notas
-----

Véxase tamén
------------

### Bibliografía

* Heinz-Dieter Krausch: Kaiserkron und Päonien rot. Hamburg 2003
* Xaver Finkenzeller: Alpenblumen. München 2003, ISBN 3-576-11482-3
* M. A. Fischer, W. Adler und K. Oswald: Exkursionsflora für Österreich, Liechtenstein und Südtirol. Linz 2005, ISBN 3-85474-140-5

### Ligazóns externas

|  |  |
| --- | --- |
|  | Wikimedia Commons ten máis contidos multimedia na categoría:  ***Carroucha de inverno*** |

* Germplasm Resources Information Network: *Erica carnea*
* ICBN: Lista de nomes

|  |  |
| --- | --- |
| Control de autoridades | 
* Wd: Q248958
* MAG: 2779317544

 |

|  |  |
| --- | --- |
| Identificadores taxonómicos | 
* APDB: 142868
* APNI: 435260
* BioLib: 38963
* Dyntaxa: 221091
* EPPO: EIAHE
* EUNIS: 169551
* GBIF: 5682465
* iNaturalist: 56306
* IPNI: 332092-2
* NBN: NHMSYS0000458524
* NCBI: 185769
* PalDat: Erica\_carnea
* POWO: ID
* TAXREF: 96664
* Tela Botanica: 24737
* Tropicos: 50136191

 |

|  |  |
| --- | --- |
| Identificadores | 
* UMLS: C1209826

 |
**Benito Couceiro Gómez**, nado na Coruña en 1882 e finado na mesma cidade a finais de maio de 1948, foi un zapateiro e sindicalista galego.

Traxectoria
-----------

Tiña os talleres de zapateiro na rúa Estrela e posteriormente en Fontán. Foi tesoureiro da Sociedade de Zapateiros (1902-1903), e interveu nun mitin no Teatro Circo en 1903 e nun acto na Praza de Touros en solidariedade "para con las víctimas de la Mano Negra" en 1903. Foi despois presidente da sociedade, e como tal interveu nun mitin en protesta polos proletarios presos en Barcelona, París, Rusia e a Arxentina en 1905. Foi vicesecretario de Constructores de Calzado (1909) e contador, por Zapateiros, da Federación Solidariedade Obreira Galega, na Coruña (1911). En 1919 era un dos patróns do Gremio de Zapateiros que aceptou as bases presentadas polos obreiros dese oficio. Foi tamén presidente do Sindicato de Profesións Varias (1918) e vicepresidente do mesmo ao ano seguinte (1919). Por ese sindicato é designado delegado para asistir ao Congreso da CNT celebrado no Teatro da Comedia de Madrid en 1919. Tamén foi secretario da Asociación de Inquilinos (1913) e presidiu un mitin contra a carestía do pan, vivendas e falta de traballo en 1914. Ao ano seguinte ocupou a presidencia da entidade, e presidiu un mitin no Teatro Circo, coas mesmas reclamacións. En 1915 fundouse o Comité de Defensa Económico e Social da Coruña do que foi inicialmente secretario da Comisión de Inquilinato, intervindo no mitin do Teatro Circo no que o Comité dá conta das súas xestións. Pouco despois foi elixido presidente do Comité, interveu en mitins na cidade e arredores e asembleas da Federación Local Obreira. Tamén, e calidade de presidente do Comité, enviou un escrito ao Concello da Coruña, sobre os impostos da leña e as patacas.

Directivo do Centro de Estudios Sociales Germinal do que foi tesoureiro (1908-1909), secretario (1914, 1916-1918), vogal (1919) e presidente (1923-1924; 1934; 1935 ata o final da República). Presidiu e interveu no mitin contra a guerra do Teatro Rosalía en novembro de 1935.

Foi membro do grupo editor de *La Acción* (1908), secretario de exterior do grupo anarquista Pro Tierra y Libertad, creado na Coruña en apoio do periódico do mesmo nome (1910), colaborou en *La Voz de Galicia* e polemizou co tipógrafo socialista Esteban Fernández Temprano en *¡Despertad!*. Durante a Segunda República colaborou nos voceiros anarcosindicalistas *Solidaridad Obrera*, *Solidaridad* e no semanario *La Calle*, vinculado ao Partido Sindicalista.

Vida persoal
------------

Casou con María Raposo Cruz e foi pai de Raúl, Horacio, Luis, Germinal, Florinda e Raquel.

Notas
-----

1. ↑  *La Voz de Galicia*, 2-6-1948, p. 2.

Véxase tamén
------------

### Ligazóns externas

* Coruñeses esquecidos: Benito Couceiro Gómez
**Aurelio Fernández Sánchez**, nado en Oviedo en 1897 e finado en Puebla (México) en 1974, foi un dirixente obreiro anarquista.

Traxectoria
-----------

Uniuse ó grupo Los Solidarios en 1922, atribuíndoselle o asalto ó Banco de España de Xixón en setembro de 1923. Durante a ditadura de Miguel Primo de Rivera foi encarcerado en marzo de 1924 en Barcelona. Fuxiu da prisión e exiliouse en Francia.

Regresou a España en 1926, e a finais de ano foi detido e levado preso a Bilbao. Como militante da Confederación Nacional do Traballo e da Federación Anarquista Ibérica, foi membro do Comité de Milicias Antifascistas de Cataluña como representante da FAI (xullo de 1936). Máis tarde foi secretario da Xunta de Seguridade Interior (1936-1937) e conselleiro de Sanidade e Asistencia Social do Generalitat de Cataluña entre o 16 de abril e o 5 de maio de 1937. Logo dos feitos de maio de 1937 foi procesado por estafa. Exiliouse en Francia con Joan García Oliver e despois en México, de onde xa non regresará.

|  |  |
| --- | --- |
| Control de autoridades | 
* Wd: Q3327248
* WorldCat
* VIAF: 547152331595803260000
* DBE: aurelio-fernandez-sanchez
* GND: 1162145498

 |
**Ángela Vallina**, nada en Castrillón o 6 de xullo de 1959, é unha política asturiana, Eurodiputada do grupo da Esquerda Europea e antiga alcaldesa da súa localidade natal.

Traxectoria
-----------

Estudou puericultura e historia na Universidade de Oviedo. Tivo a metade dun negocio de agasallos e decoración e logo foi a xerente dunha empresa de transporte familiar. 

No ano 1999 entrou na lista de Izquierda Unida ao concello de Castrillón. En 2003 accedeu á alcaldía, manténdose ata o ano seguinte cando a oposición presentou unha moción de censura. Volveu á alcaldía logo das eleccións de 2007, nas que IU obtivo os mellores resultados da súa historia no concello. En 2011, revalidou a súa xestión e IU converteuse na primeira forza política nun goberno en minoría, sen realizar pacto de goberno ningún coas outras forzas políticas.

Logo das eleccións europeas de 2014, Ángela Vallina converteuse en eurodiputada. En substitución de Vallina o 14 de xuño de 2014 accedeu ao posto como alcaldesa Yasmina Triguero Estévez.

Notas
-----

1. ↑  "IU propone a Ángela Vallina para la lista a las elecciones europeas". RTPA. 30 de xaneiro de 2014. Arquivado dende o orixinal o 23 de abril de 2019. Consultado o 23 de abril de 2019.
|  |  |
| --- | --- |
|  | Este artigo amosa escritos armenios. Sen o soporte axeitado, o texto pode mostrar símbolos sen sentido, coma caixas, marcas e outros. |

 Río Aras polo seu paso por Poldash, Irán.
O **río Araz** (tamén transcrito como Araks, Arax, Araxi, Araxes, o Araz (en armenio, Արաքս; en acerbaixano, Araz; en persa: ارس; en kurdo, Aras o Araz) é un largo río das montañas do Cáucaso, o principal afluente do Kurá, que desemboca no mar Caspio. Pasa por Turquía, Armenia, Irán e Acerbaixán.
Ten unha lonxitude de 1.072 km e drena unha ampla cunca de 102.000 km², maior que países como Corea do Sur, Hungría ou Portugal.

Xeografía
---------

O Aras nace ao sur da cidade de Erzurum, na vertente noroeste do actual monte Palandoken Dagi (en Turquía), fluíndo ao largo das fronteiras entre Turquía e a Armenia turca, entre Irán e a actual Armenia, e entre Irán e a República de Acerbaixán, para finalmente entrar en Acerbaixán. Alí desemboca no río Kurá e este desemboca finalmente no Mar Caspio.

* 
* 
* 
*

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Río Araz Modificar a ligazón no Wikidata*** |

|  |  |
| --- | --- |
| Control de autoridades | 
* Wd: Q179751
* WorldCat
* VIAF: 305331731
* BNF: 15349788j
* BRE: 1825977
* EBID: ID
* GEC: 0004789
* GeoNames: 143105
* GND: 1043518916
* LCCN: sh97005750
* OSM: 3102817
* Pleiades: 884118

 |
**Kimberly Kardashian West**, coñecida como **Kim Kardashian** nada nos Ánxeles o 21 de outubro de 1980, é unha empresaria e personaxe pública estadounidense. A súa fama aumentou a partir de xaneiro de 2011 coa estrea de *Kourtney and Kim Take New York*, un reality show que compartiu coa súa irmá Kourtney Kardashian, mentres deixaban Os Ánxeles para abrir a súa terceira tenda DASH en Nova York. En 2010, foi unha das famosas con máis ganancias, estimadas en seis millóns de dólares estadounidenses. Lanzou múltiples fragrancias e accesorios, foi estrela convidada en destacados programas de televisión (entre eles *The Oprah Winfrey Show)*, competiu en *Dancing with the Stars* e tivo papeis en películas como *Disaster Movie* e Deep in the Valley. En 2010, xunto coas súas irmás Kourtney e Khloé Kardashian, lanzou unha autobiografía, *Kardashian Konfidential.*

Primeiros anos
--------------

Kim Kardashian é filla do avogado Robert Kardashian e de Kris Jenner. Kim é de orixe armenia por parte de pai, os seus bisavós paternos emigraron ós Ánxeles xusto antes do xenocidio, e a súa bisavoa é turca de orixe armenia. A súa nai Kris ten ascendencia inglesa, escocesa, irlandesa e neerlandesa. Ten dúas irmás e un irmán, Kourtney Kardashian, Khloé Kardashian e Rob Kardashian e dúas medio-irmás por parte de nai, Kendall Jenner e Kylie Jenner.

Asistiu a Marymount High School coas súas dúas irmás. No tempo dos seus estudos na escola secundaria, traballou na firma de música de seu pai, Movie Tunes.

Familia
-------

Kim estivera dúas veces casada antes de casar co cantante de rap Kanye West en 2014. Teñen 3 fillos xuntos:

* North West (2013)
* Saint West (2015)
* Chicago West (2018)



|  |  |
| --- | --- |
| Control de autoridades | 
* Wd: Q186304
* WorldCat
* VIAF: 100935834
* AFDb: 44528
* Allmovie: p526308
* AllMusic: mn0003178565
* AlloCiné: 212918
* BNE: XX4837086
* BNF: 16924625x
* EBID: ID
* FAST: 1914605
* GND: 1074720504
* IAFD: kimkardashian
* IMDb: nm2578007
* ISNI: 0000 0000 7182 231X
* LCCN: n2010058478
* Metacritic: kim-kardashian
* MusicBrainz: ID
* NNDB: 000159657
* Rotten Tomatoes: kim\_kardashian
* Songkick: 3161471
* SUDOC: 248739999
* TMDb: 212225
* TVcom: kim-kardashian
* WikiTree: Kardashian-4

 |
**Marco Claudio Marcelo** (*Marcus Claudius M. F. M. N. Marcellus*) foi un cónsul romano.

Traxectoria
-----------

O seu pai fora cónsul no ano 196 a.C. e á súa morte no 177 a.C. sucedeulle no cargo de pontífice. No ano 169 a.C. era pretor en Hispania e no 166 a.C. cónsul de Roma, venceu aos galos nos Alpes, obtendo as honras do triunfo. No 155 a.C. volve de novo ao consulado e vence aos ligures. No 152 aC accede ao consulado pola terceira vez, xunto con Lucio Valerio Flaco, foi enviado a Hispania para substituír a Quinto Fulvio Nobilior, que fora incapaz de facer fronte á rebelión dos celtiberos.

Marcelo vai tomar diversas medidas militares que conseguen gañar os celtiberos xunto con actos de clemencia e de visión política, obtendo a rendición de Oscilis e os arévacos deciden concertar unha tregua. Ao sur aos vetóns e lusitanos sométense con Marco Atilio contralando a súa obediencia, pero axiña como deixa a zona volven a se rebelar de novo, Marcelo acode conseguindo que volvan á obediencia ocupando a cidade de Nergobriga. No inverno do 152 ao 151 a.C. pasou a Córdoba, que pouco antes establecera como colonia. A embaixada dos arévacos a Roma non logrou concertar a paz, xa que o senado acusou a Marcelo de indolencia e non ratificou o acordo, elixindo a Lucio Lúculo como novo cónsul para continuar a guerra; ao coñecer Marcelo a resolución finxe un ataque aos celtiberos, que se someten incondicionalmente, quizais por medio dun pacto preestablecido, que o cónsul acepta, asinando a paz de Numancia, restablecendo os antigos tratados, e así entrega a provincia ao seu sucesor totalmente pacificada.

No 148 a.C. mentres se dirixía como embaixador a Masinisa de Numidia, pero o seu navío naufragou, resultando morto.

Véxase tamén
------------

### Outros artigos

* Lista de cónsules romanos na República

|  |  |  |
| --- | --- | --- |
| Predecesor:**Quinto Elio Peto eMarco Xulio Peno** | **Cónsul da República Romanaxunto con Caio Sulpicio Galo**166 a. C. | Sucesor:**Tito Manlio Torcuato eCneo Octavio** |

|  |  |
| --- | --- |
| Control de autoridades | 
* Wd: Q521485
* WorldCat
* VIAF: 16102819
* FAST: 1832823
* GEA: 3824
* ISNI: 0000 0000 9921 1254
* LCCN: n81146438

 |
**REX** (acrónimo de *Radiation Experiment*), tamén coñecidos como **ISES** (*Integrated Space Experiment System*), foron un par de satélites artificiais dos Estados Unidos para o estudo da ionosfera.

Características
---------------

Os dous satélites REX foron lanzados por separado, REX 1 o 29 de xuño de 1991 a bordo dun foguete Scout G1 e REX 2 o 9 de marzo de 1996 mediante un Pegasus XL. O seu obxectivo foi estudar os efectos da ionosfera nas transmisións de radio. Os satélites estalizábanse mediante gradente gravitatorio usando un mastro de 6 m de longo cunha masa de 2,5 kg no extremo e utilizaban GPS para navegación e control de actitude. ambos usaban o bus GemStar, tendo REX 1 unha masa total de 86 kg e REX 2 de 110 kg. A enerxía eléctrica en cada satélite era proporcionada por catro paneis solares.

Notas
-----

1. 1 2  Mark Wade (2023). "REX" (en inglés). Consultado o 11 de outubro de 2023.
2. 1 2  Gunter Dirk Krebs (2023). Gunter's Space Page, ed. "REX (P89-1A, P94-2)" (en inglés). Consultado o 11 de outubro de 2023.

Véxase tamén
------------

### Outros artigos

* Scout G1
* Pegasus XL
O **Fylkir FC** é un equipo de fútbol de Islandia que compite na Úrvalsdeild Karla, a liga de fútbol máis importante do país. *Fylkir* significa *trevo*.

Foi fundado en 1967 na cidade de Árbær, ao leste da capital Reikiavik co nome de **KSÁ** (Knattspyrnufélag Seláss og Árbæjar), o cal non simpatizou co pobo e cambiárono ao de hoxe en día.

Contan á parte con equipo en voleibol, balonmán, ximnasia e karate.

Palmarés
--------

* **Copa de Islandia**: 2

2001, 2002
* **Úrvalsdeild Karla**: 0
	+ Subcampión (2): 2000 e 2002
* **2. deild karla**: 2

1977, 1987

  Competicións europeas
-----------------------

* **Copa UEFA: 3 aparicións**

2001: Islandia Fylkir FC 2-1 Pogoń Szczecin Polonia
2001: Polonia Pogoń Szczecin 1-1 Fylkir FC Islandia
2001: Países Baixos Roda JC Kerkrade 3-0 Fylkir FC Islandia
2001: Islandia Fylkir FC 1-3 Roda JC Kerkrade Países Baixos
2002: Islandia Fylkir FC 1-1 Royal Excelsior Mouscron Bélxica
2002: Bélxica Royal Excelsior Mouscron - Fylkir FC Islandia
2003:  AIK 1-0 Fylkir FC Islandia
2003: Islandia Fylkir FC 0-0 AIK 
* **Copa Intertoto: 2 aparicións**

2004: Islandia Fylkir FC 0-1 AA Gent Bélxica
2004: Bélxica AA Gent 2-1 Fylkir FC Islandia
2008:  FK Riga 1-2 Fylkir FC Islandia
2008: Islandia Fylkir FC 0-2 FK Riga 
* **Europa League**: 1 aparición

2010: Belarús Torpedo Zhodino 3-0 Fylkir FC Islandia
2010: Islandia Fylkir FC 1-3 Torpedo Zhodino Belarús

Véxase tamén
------------

### Ligazóns externas

* Páxina Oficial
* Páxina Oficial de Patrocinadores
|  |
| --- |
| **Mesopotamia** |
| Río Éufrates – Tigris |
| **Cidades / Imperios** |
| **Sumeria**: Uruk – Ur – Eridu |
| Kish – Lagash – Nippur |
| **Imperio acadio**: Agadé |
| Babilonia – Isín – Larsa – Susa |
| **Asiria**: Asur – Nínive |
| Nuzi – Nimrud |
| **Imperio Babilónico** – **Caldea** – |
| **Elam** – **Amorreos** |
| **Mitanni** – **Casitas** |
| **Cronoloxía** |
| Reis sumerios |
| Reis de Asiria |
| Reis de Babilonia |
| **Lingua** |
| **Escrita cuneiforme** |
| Lingua sumeria – Acadio |
| Elamita |
| **Mitoloxía** |
| Gilgamesh – Marduk |

Para outras páxinas con títulos homónimos véxase: Acadia (homónimos).
**Acad**, **Acadia**, **Accad**, **Akkad** ou **Agadé** era unha cidade ao norte da Babilonia (actual Iraq), na marxe esquerda do Éufrates entre Asiria e Sumeria, unha das capitais do imperio de Nimrod, segundo unha citación da Biblia (no transcorrer do terceiro milenio a.C.). Acadou o seu máximo apoxeo entre os séculos XXII e XVIII a.C. como capital do Imperio acadio, antes do ascenso de Babilonia.

Etimoloxía
----------

Os hebreos usaron o nome **Akkad**, que é a forma semita do antigo nome non semita, **Agadé**.

O nome non semita Agade significa, probabelmente, *coroa (ago) de lume (de)*, e está ligado a Ishtar, "a deusa brillante", a deusa do amor e da guerra, que é a brillante estrela da mañá e do solpor (Venus).

Parece que Agade non foi un nome dado a unha rexión, e o título "emperador de Sumeria e de Agade" significaba a pretensión de reinar sobre as partes norte e sur de Babilonia.

Historia
--------

O lugar exacto no que se localizaba Acad non foi aínda identificado. Os primeiros rexistros escritos acadios datan do tempo de Sargón, no século XXIII a.C. quen conquistou as cidades sumerias e construíu un auténtico imperio dende o mar Mediterráneo ata Anatolia, formando un dos primeiros imperios que se estableceu no Medio Oriente. Sargón coñeceuse no seu tempo como o *rei dos catro recantos da Terra*, en alusión ás "catro cidades" bíblicas (Agade, Babel, Erech e Calneh), e en recoñecimento ao éxito na unificación mesopotámica.

Os gutis foron os responsábeis da fin do imperio sumerio-acadiano, por volta de 2180 a.C. cando invadiron Agade procedentes dos Montes Zagros.

Entre as características culturais de Agade, cítanse o uso da escrita cuneiforme e a presenza dos cigurats, pirámides en chanzos con fins relixiosas.

Fontes
------

* Encyclopedia Britannica de 1911, versión online en dominio público[*Ligazón morta*]

---

|  |  |
| --- | --- |
| Este artigo tan só é un bosquexo |  *Este artigo sobre historia é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---


1. ↑  *Gran dicionario século21 da lingua galega*. Editorial Galaxia. 2006. p. 1440. ISBN 9788482893419.
Coordenadas: 42°44′21″N 9°04′43″O﻿ / ﻿42.739258333333, -9.0786583333333

|  |
| --- |
|  |
| **Datos xerais** |
| Faro de monte Louro en A CoruñaFaro de monte LouroFaro de monte Louro |
| **Localización xeográfica** | Monte Louro |
| **Localización municipal** | Muros, provincia da Coruña |
| **Construción** | 1862 |
| **Datos técnicos - faro en uso** |
| **Código internacional** | D-1784 |
| **Descrición** | Torre hexagonal |
| **Altura sobre o nivel do mar** | 27 metros |
| **Altura sobre o terreo** | 7 metros |
| **Características** | Fl(2+1) W 12s |
| **Período** |  |
| **Alcance** | 9 millas náuticas |
|

O **faro de Monte Louro** é un faro situado na Punta do Queixal do monte Louro, na embocadura da ría de Muros e Noia. Comezou a funcionar o 15 de xullo de 1862. Depende da Autoridade Portuaria de Vilagarcía

Historia
--------

Nos comezos contaba cun aparato catadrióptico de quinta orde, a súa luz era fixa e branca e acadaba as dez millas na normalidade do estado atmosférico.

O edificio é de planta rectangular e ten uns cen metros cadrados, coas dependencias distribuídas por un corredor central. A torre, troncopiramidal e coa sección hexagonal, alcanza os 5.30 m de altura e esta coroada por un balconciño cun lixeiro beiril, unha torre grande cilíndrica e a lanterna, poligonal e de 1.60 m. de diámetro, con cristais planos e montantes verticais.

Unha reforma alterou lixeiramente en 1919 o balconciño e a cuberta, adaptando ao aparato un xogo de pantallas xiratorias movidas por unha máquina de reloxaría da *maquinista Valenciana*. A característica fixouse en grupos de 4+1 ocultacións brancas.

A lámpada Maris estivo en uso ata o 18 de abril de 1949, en que foi substituída por un sistema de acetileno cun destellador AGA con válvula solar e queimador de 25 litros. A característica pasou a ser de grupos de 2+1 fulgores brancos, cun alcance de doce millas. O persoal suprimiuse e pasou a dar servizo ao faro de Rebordiño.

Actualmente atópase electrificado con utilización de enerxía fotovoltaica subministrada por seis módulos de 75 W/PÁX. Esta reforma foi realizada a principios do ano 1993.

Galería
-------

|  |  |  |  |  |
| --- | --- | --- | --- | --- |
| 

|  |
| --- |
| O faro |
| O faro  |

|  |
| --- |
| lanterna dp faro de Monte Louro. |
| lanterna dp faro de Monte Louro.  |

 |

Véxase tamén
------------

### Bibliografía

* Pazos, Lino (2003). *Faros de Galicia*. Guías Galaxia. Editorial Galaxia. ISBN 84-8288-636-3.
* Sánchez García, Jesús Ángel (2004). *Faros de Galicia* (en castelán). Fundación Caixa Galicia. ISBN 84-95491-38-9.

### Outros artigos

* Lista de faros de Galicia

|  |  |
| --- | --- |
| Control de autoridades | 
* Wd: Q12388282
* ARLHS: SPA182

 |

1. ↑  "Relación de faros y balizas dependientes de la Autoridad Portuaria de Vilagarcía" (PDF). *Porto de Vilagarcía* (en castelán). Arquivado dende o orixinal (PDF) o 21 de xuño de 2013. Consultado o 18 de agosto de 2019.
Para outras páxinas con títulos homónimos véxase: Acadia (homónimos).
Bandeira do pobo acadiano.
Mapa de Acadia, 1750.
**Acadia** é o nome que deron os exploradores franceses a un territorio que abranguía dende o estado americano de Pensilvania ata as illas da actual provincia canadense de Terra Nova e Labrador, actualmente dáselle ese nome ás actuais provincias canadenses de Nova Escocia, Novo Brunswick e Illa do Príncipe Eduardo. Os primeiros colonos franceses, a partir de comezos do século XVII, a se instalaren na rexión serían despois coñecidos como *acadianos*. Os acadianos non entraron no conflito entre Francia e Inglaterra, no canto diso, isoláronse en pequenas comunidades, mantendo amigables contactos co pobo micmac, feito que influenciou fortemente os costumes dos acadianos.

En 1755, os ingleses conquistaron os territorios franceses no Atlántico, pondo fin ao control francés na rexión. Os acadianos foron acusados polos ingleses de desleadade e guerrilla, e ordenouse a expulsión do territorio, uns 3 500 foron deportados para Francia, 850 para Inglaterra, 3 700 para as colonias inglesas do sur, outros para a Luisiana, onde deron orixe os cajun e aínda outros para o Canadá. O seu territorio ocupáronno colonos ingleses. Uns poucos permaneceron refuxiados nos bosques de Acadia e en 1766 permitiuse a volta dos acadianos á Acadia. Unha alta natalidade permitiu que se restaurase unha poboación rural acadiana que en 1830 chegou aos 30 000 acadianos, e en 2001 había 276 355 acadianos, deles 236 665 en Novo Brunswick.

Actualmente, a cultura acadiana posúe claras diferenzas coa cultura quebequenses, o francés acadiano; un dialecto (que é substancialmente diferente do francés) aínda sobrevive, tendo unha forte presenza na provincia canadense de Novo Brunswick (única provincia canadense en que ambos inglés e francés son linguas oficiais) e na Nova Escocia.

|  |  |
| --- | --- |
|  | Wikimedia Commons ten máis contidos multimedia na categoría:  ***Acadia*** |

1. ↑  *Gran dicionario século21 da lingua galega*. Editorial Galaxia. 2006. p. 1440. ISBN 9788482893419.
Coordenadas: 42°58′42″N 5°46′31″O﻿ / ﻿42.978333333333, -5.7752777777778

**Valgrande-Pajares**|  |
| Localización | Cordilleira Cantábrica |
| País | España España |
| Comunidade | Asturias Asturias |
| Información: - Cota mínima - Cota máxima - km alpino - km fondo - km esquiables |  1450 m. (Brañillín)1890 m. (Cuitu Negru)22729 |
| Pistas de esquí:  Verdes  Azuis  Vermellas  Negras -  De fondo -  Estadio Competición-FIS | 91112411 - Pista "El Tubo" |
| Remontes: - Telesquís - Telecadeiras - Telecabinas | 550 |
| Neve Artificial: - Canóns - Superficie | 825.500m |
| Contacto: - Páxina web - Correo electrónico - Teléfonos - Fax - Teléfono Branco | Páxina oficialpajares@asturias.es985957097 - 985957123985957096902534424 |

**Valgrande-Pajares** é unha estación de esquí situada na Cordilleira Cantábrica, no concello de Ḷḷena, no Principado de Asturias. Está situada no alto do porto de Payares, no límite da comunidade asturiana coa provincia de León, a 60 km de Oviedo e León, 75 km de Xixón e 90 km de Avilés.

Foi remodelada recentemente, mellorando os seus servizos e ampliando a superficie esquiable, permitindo a práctica de esquí alpino, esquí de fondo e snowboard. A zona esquiable atópase entre as ladeiras de Celleros, o Cuetu Riondu e Cuitu Negru.

A estación conta con 13 remontes, 5 telecadeiras (2 de catro prazas e 3 de dúas) ademais de 8 telesquís que dan unha capacidade de 10.200 esquiadores cada hora e 36 pistas balizadas. Ademais existe un circuíto de esquí de fondo.

Véxase tamén
------------

### Ligazóns externas

* Sitio web oficial da estación de esquí *(en castelán)*

|  |  |
| --- | --- |
| Control de autoridades | 
* Wd: Q6159000
* GeoNames: 9794320

 |
A **petroquímica** é a ciencia e a técnica correspondente á petroleoquímica, a materia relativa á industria que utiliza o petróleo ou o gas natural como materias primas para a obtención de produtos químicos.

Características
---------------

Petroquímica é a extracción de calquera substancia química a partir de combustibles fósiles. Estes inclúen combustibles fósiles purificados como o metano, o propano, o butano, a gasolina, o queroseno, o gasóleo, o combustible de aviación, así como pesticidas, herbicidas, fertilizantes e outros artigos como os plásticos, o asfalto ou as fibras sintéticas.

A petroquímica é a industria adicada a obter derivados químicos do petróleo dos gases asociados. Os produtos petroquímicos inclúen todas as substancias químicas que de aí se derivan. A industria petroquímica moderna data de finais do século XIX. A maior parte dos produtos petroquímicos fabrícanse a partir dun número relativamente pequeno de hidrocarburos, entre eles o metano, o etano, o propano, o butano e os aromáticos que derivan do benceno.

Notas
-----

1. ↑  Definicións no *Dicionario da Real Academia Galega* e no Portal das Palabras para *petroquímica*.

|  |  |
| --- | --- |
| Control de autoridades | 
* Wd: Q493630
* BRE: 2264374
* GND: 4173958-9
* MAG: 62692923
* NKC: ph137360
* PSH: 6436

 |
**Álvaro Arnedo González**, nado en Logroño o 9 de xuño de 1996, é un futbolista español que xoga como centrocampista no Rayo Majadahonda, da Primeira División RFEF.

Traxectoria
-----------

Formado nas canteiras do Comillas e da UD Logroñés, debutou co filial deste último na tempada 2015/16.

Disputou o seu primeiro partido co primeiro da UD Logroñés o 3 de xaneiro de 2016, xogando os últimos 11 minutos dunha vitoria por 0-2 ante o Lealtad na Segunda División B. Para a tempada 2016/17 foi cedido ao CD Varea, da Tercera División.

De regreso en Logroño pasou a ser membro do primeiro equipo e converteuse nun habitual dos onces titulares do adestrador Sergio Rodríguez. En marzo de 2018 sufriu unha grave lesión de xeonllo nun partido ante o Arenas Club de Getxo, que o obrigou a tres cirurxías e a afastarse dos terreos de xogo durante dous anos e medio, ata setembro de 2020.

Durante a súa ausencia o equipo rioxano ascendeu á Segunda División, categoría na que Arnedo debutou o 29 de novembro de 2020, ante o Mallorca. Con todo, só xogou dous partidos máis co equipo e o 1 de febreiro do ano seguinte rescindiu o seu contrato para fichar polo Portugalete, de Segunda B.

Para a tempada 2021/22 regresou á súa cidade natal, fichando pola SD Logroñés, da Primeira División RFEF, categoría na que militou tamén durante as seguintes tempadas vestindo as camisetas de Linares e Rayo Majadahonda.

Notas
-----

1. ↑  [From the debut in Lealtad to the starting spot in Lezama] `|title-trad=` require `|title=` (Axuda) (en castelán).
2. ↑  [Two years of passion and suffering] `|title-trad=` require `|title=` (Axuda) (en castelán).
3. ↑  [Arnedo smiles again 992 days later: "I have cried because I saw that I wanted and I could not"] `|title-trad=` require `|title=` (Axuda) (en castelán).
4. ↑  [Mallorca played it all from the start and the leader ended up thrashing] `|title-trad=` require `|title=` (Axuda) (en castelán).
5. ↑  [Álvaro Arnedo, departure of the white-and-red winter market] `|title-trad=` require `|title=` (Axuda) (en castelán).
6. ↑  [Álvaro Arnedo new signing of Club Portugalete] `|title-trad=` require `|title=` (Axuda) (en castelán).

Ligazóns externas
-----------------